Lakonike — Gytheion — after 71/70 BC
Region: Peloponnesos (IG IV-[VI]) — Lakonia and Messenia (IG V,1) 

επει νεμεριος και μααρκος κλοατιοι νεμεριου υοι ρωμαιοι οι προξενοι και ευεργεται τας πολεος αμων ανωθεν διατετελεκαν τα δικαια ποιουντες ται τε πολει και κατ ιδιαν τοις εντυνχανουσιν αυτοις των πολιταν σπουδας και φιλοτιμιας ουθεν ενλειποντες υπερ ων και παρ αυτους τους κα[ι]ρους α πολις ευχαριστουσα μνειαν ποιησαμενα ταις κα[θηκ]ουσαις αυτους εκοσμησεν τιμαις εν τε τωι επι λαχαρεο[ς] [ε]νιαυτωι και οτε περι του πρωτου δανειου ταν λυσιν εποιουν[το] και εν τωι επι φαηινου δε ενιαυτωι οτε περι του αλλου δανειου του ταν τρισχιλιαν και ενακοσιαν εξηκοντα πεντε δραχμαν αν εδανεισατο α πολις εν τωι επι δαμαρμενου ενιαυτωι λαβοντες επι μαρκιλιου κριταν αθηναιων δαμον παρακληθεντες υπο των πολιταν συνεχωρησαν ωστε κομισασθαι οσον επεισαν αυτους οι πολιται και εν τωι επι βιαδα δε ενιαυτωι οτε ιδιαν χαριν εξαιτησαμενοι ποπλιον τε αυτρωνιον και λευκιον μαρκιλιον οντας αυτοις ξενους ους και υπεδεξαντο τοις ιδιοις δαπαναμασιν και παρατησαντο τους τε στρατιωτας και τα λοιπα τα επιτασσομενα υπ αυτων οντα ικανα δι ων εκουφισαν ταν πολιν ολοσχερως χαρισαμενων αυτοις των προγεγραμμενων ανδρων εισδεδεγμενοι τε εισιν εις ταν τας πολεως χαριν και συνυπολανψιν και πλεονακις πολλους των αγουμενων γαιον τε ιουλ[ι]ον πρεσβευταν και ποπλιον αυτρωνιον πρεσβευταν και φουλβ[ι]ον πρεσβευταν παντα ταυτα ποιουντες χαριν τας προς ταν π[ο]λιν και τους πολιτας ευνοιας επιταξαντος τε ται πολει αμων γαιου γαλλιου σιτον και κοιντου ανχαριου ιματια κατα το επιβαλλον ται πολει αμων ταν πασαν σπουδαν και φιλοτιμιαν εισενενκαμενοι ενετυχον ινα μη δω α αμετερα πολις αλλα ελαφρισθη ο και επετυχον και ουκ εισηνενκαμεν των τε πολιταν κατ ιδιαν οσοι αυτοις εντετευχαν η τινα χρειαν εισχηκαν τα παντα πασιν πεποιηκαν απροφασιστους αυτους παρεισχημενοι εν παντι καιρωι εν τε τωι επι τιμοκρατεος ενιαυτωι [ο]τε αντωνιος παρεγενετο χρειαν εχουσας τας πολεως διαφορων και μηθενος αλλου θελοντος συναλλαξαι εδανεισαν αμιν δραχμας τετρακισχιλιας διακοσιας συναλλαγματος τοκου τετραδραχμιαιου υπερ ου και παρακληθεντες υπο του δαμου εν τωι επι νικαρετιδα ενιαυτωι ευθυτοκιαν διδραχμον τ[ο]κον συνεχωρησαν και εχαρισαντο ται πολει απο του οφειλομενου χρηματος υπερ χιλιας και πεντακοσιας δραχμας δ[ια] παντα τα προγεγραμμενα εδοξε τωι δαμωι εν ταις μ[ε]γ[α]λαις απελλαις επαινεσαι νεμεριον και μααρκον κλοατιους νεμεριου υιους ρωμαιους επι πασι τοις προγεγραμμενοις εις τε ταν πολιν και των ιδιωταν τους εντετευχοτας αυτοις και επι ται ευνοιαι αι διατετελεκαν εχοντες εις ταν πολιν αμων ειναι δε αυτοις τα τιμια και φιλανθρωπα παντα οσα και τοις αλλοις προξενοις [κ]αι ευεργεταις τας πολεος αμων προσκαλουντω δε α[υ]τους και οι εφοροι και εκγονους αυτων εις προεδριαν αει οι αντιτυνχανοντες εν πασι τοις αγωσιν οις αν ποιη α πολις αμων και εξεστω αυτοις επικαθησθαι μετα των εφορων εν προεδριαι οπως πασι φανερον ηι οτι α πολις αμων τιμαι τους αξιους των ανδρων αναγραψαντω δε οι εφοροι οι επι νικαρετιδα τουτων τ[ων] φ[ι]λαν[θρω]πων αντιγραφον εις σταλαν λιθιναν και αναθετωσαν εις το ιερον του απολλωνος εν ωι αν τοπωι α[υ]τοις οι ιερεις συνχωρησωσιν α δε δαπανα εκ τας πολεως εστω.